# **LĪGUMS Nr. GPP 2015/3**

**par metāla žoga sastāvdaļu piegādi**

## c.Sprūževa, Griškānu pagasts, Rēzeknes novads

## 2015.gada 30.jūlijā

**Rēzeknes novada pašvaldības** **Griškānu pagasta pārvalde**, , pārvaldes vadītājas personā, kura rīkojas uz Nolikuma pamata, turpmāk – PASŪTĪTĀJS, no vienas puses, un **sabiedrība ar ierobežotu atbildību “DAKO”**, , kuru saskaņā ar sabiedrības Statūtiem pārstāv valdes loceklis, turpmāk – PĀRDEVĒJS, no otras puses, abas kopā turpmāk sauktas PUSES un katra atsevišķi PUSE, pamatojoties uz iepirkuma „**Metāla žoga sastāvdaļu piegāde”** (identifikācijas Nr. GPP 2015/3), iepirkumu komisijas 2015.gada 28.jūlija protokolu Nr. 3 un 2015.gada 28.jūlija piedāvājumu vērtēšanas protokola Nr. 3 punktu Nr. 1.2.1,turpmāk – IEPIRKUMS, rezultātiem un saskaņā ar PIEGĀDĀTĀJA iesniegto piedāvājumu, noslēdz šādu līgumu, turpmāk – Līgums:

1. **LĪGUMA PRIEKŠMETS**

1.1. PASŪTĪTĀJS pasūta un PĀRDEVĒJS apņemas piegādāt metāla žoga sastāvdaļas, turpmāk tekstā - PRECE, PASŪTĪTĀJA atrašanās vietā Parka ielā 3, ciems Sprūževa, Griškānu pagasts, Rēzeknes novads, LV 4641 vai citā vietā pēc iepriekšēja saskaņojuma Griškānu pagasta administratīvajā teritorijā.

1.2. PREČU iepirkuma daudzumi un cenas ir noteiktas līguma pielikumā.

1.3. PREČU kvalitātei jāatbilst pasūtījumā norādītajām prasībām, kā arī Latvijas Republikas normatīvajos aktos noteiktajām kvalitātes prasībām, kuras noteiktas noteiktās kategorijas precei.

1. **LĪGUMA SUMMA UN SAMAKSAS KĀRTĪBA**

2.1. Līguma summa sastāda **EUR\_5310,96** (*pieci tūkstoši trīs simti desmit euro un 96 eurocenti*). Līguma summa norādīta bez PVN 21%.

2.2. PASŪTĪTĀJS veic PREČU saņemšanu vai pasūta piegādi. Preču piegāde tiek nodrošināta saskaņā ar pavadzīmēm-rēķiniem līguma kopējās summas ietvaros. PRECES cenā ir iekļauti visi iespējamie izdevumi, kas var rasties PĀRDEVĒJAM ar Līguma izpildi.

2.3. Līguma darbības laikā PRECEI ir spēkā tā cena, ko PĀRDEVĒJS ir piedāvājis izsludinātajā publiskajā iepirkumā ar identifikācijas numuru GPP 2015/3 „Metāla žoga sastāvdaļu piegāde”.PĀRDEVĒJAM nav tiesību mainīt Līguma cenas.

2.4. PĀRDEVĒJAM izraksta PASŪTĪTĀJAM preču pavadzīmi – rēķinu par piegādāto preci pēc atsevišķi saņemtiem PASŪTĪTĀJA pasūtījumiem.

2.5. PASŪTĪTĀJS veic apmaksu, pārskaitot preču pavadzīmē-rēķinā norādīto summu (EUR) uz PĀRDEVĒJA norādīto norēķinu kontu, par piegādāto PRECI 30 (trīsdesmit) kalendāro dienu laikā pēc attiecīgā rēķina saņemšanas dienas.

2.6. Par PREČU apmaksas dienu tiek uzskatīta diena, kad PASŪTĪTĀJS ir pārskaitījis naudu uz PĀRDEVĒJA bankas norēķinu kontu, ko apliecina attiecīgs maksājuma uzdevums.

1. **LĪGUMA IZPILDES TERMIŅŠ, VIETA UN NOSACĪJUMI**

3.1. Līgums stājas spēkā no tā parakstīšanas brīža un ir spēkā līdz saistību pilnīgai izpildei.

PRECES piegāde notiek 10 dienu laikā pēc katra pasūtījuma saņemšanas ar vairākām piegādēm saskaņā ar PASŪTĪTĀJA pieteikto PRECES daudzumu katrā piegādē. Nav pieļaujama PRECES piegāde ar vienu piegādi.

3.2. Par pasūtījumu uzskatāms PASŪTĪTĀJA pilnvarotā pārstāvja mutiski vai rakstiski izteikts pieprasījums pārdot PRECI vai iepriekš saskaņots PREČU pārdošanas grafiks.

3.3. Piegādājamās PRECES daudzumu, vietu un laiku PUSES saskaņo pirms katras konkrētās PREČU partijas piegādes.

3.4. Gadījumā, ja PASŪTĪTĀJAM rodas pretenzijas par PRECES kvalitāti, PUSES sastāda divpusēju aktu par materiāla neatbilstību un to novēršanas termiņiem. Pie akta sastādīšanas PASŪTĪTĀJS pieaicina PĀRDEVĒJA pilnvarotu personu. Pretenziju novēršanu PĀRDEVĒJS veic par saviem līdzekļiem.

3.5. Pārdodamās PRECES daudzums norādīts pavadzīmē – rēķinā, ko PĀRDEVĒJS izraksta, un kuru PUSES uzskata par šī Līguma neatņemamu sastāvdaļu.

1. **LĪDZĒJU ATBILDĪBA PAR LĪGUMA NEPILDĪŠANU**

4.1. Par saņemtās PRECES nesavlaicīgu apmaksu tiek noteikts līgumsods 0,01% apmērā no neapmaksātā rēķina kopējās summas par katru maksājuma kavējuma dienu, bet ne vairāk par 10% no kopējās Līguma summas.

4.2. Par PRECES nesavlaicīgu piegādi tiek noteikta kavējuma nauda 0,01% apmērā no laikā neveiktā iepirkuma vērtības par katru nokavēto izpildes dienu.

4.3. Līgumsoda un kavējuma naudas samaksa neatbrīvo PUSES no Līguma izpildes.

4.4. PASŪTĪTĀJS un PĀRDEVĒJS tiek atbrīvoti no atbildības par šī Līguma pilnīgu vai daļēju neizpildi, ja tā radusies ārkārtēja, nepārvarama rakstura apstākļu dēļ. Pie šādiem apstākļiem pieder – valsts varas un pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, avārijas (uguns nelaime, plūdi PASŪTĪTĀJA vai PĀRDEVĒJA objektos utt., kas saistīti ar šī Līguma izpildes nodrošināšanu).

4.5. PUSE, kura atsaucas uz 4.4.punktā minētajiem apstākļiem, par to iestāšanos otrai PUSEI paziņo ne vēlāk kā 3 (trīs) darba dienu laikā, pievienojot kompetentas valsts institūcijas izziņu, kas apstiprina šo faktu.

4.6. PĀRDEVĒJS atbild par piegādātās PRECES kvalitāti un sedz PASŪTĪTĀJAM visus pierādītos ar PRECES neatbilstību kvalitātei saistītos zaudējumus.

1. **LĪGUMA GROZĪŠANAS KĀRTĪBA UN KĀRTĪBA, KĀDĀ PIEĻAUJAMA ATKĀPŠANĀS NO LĪGUMA**

5.1. PASŪTĪTĀJAM ir tiesības nekavējoties pārtraukt Līgumu, ja:

5.1.1. ir notikusi PĀRDEVĒJA labprātīga vai piespiedu likvidācija;

5.1.2. pret PĀRDEVĒJU ir uzsākta maksātnespējas vai bankrota procedūra;

5.1.3. PĀRDEVĒJS atkārtoti ir nokavējis PRECES pārdošanas termiņus saskaņotajā laikā no PASŪTĪTĀJA pieteikuma saņemšanas brīža;

5.1.4. ja PASŪTĪTĀJS nepiekrīt Līguma cenu izmaiņām;

5.2. PĀRDEVĒJAM un PASŪTĪTĀJAM ir tiesības pārtraukt Līgumu, savlaicīgi par to paziņojot otrai PUSEI, ja tā pēc rakstveida atgādinājuma nepilda savas saistības.

5.3. Līguma pārtraukšana neietekmē jebkuras citas PĀRDEVĒJA un PASŪTĪTĀJA tiesības, kas izriet no Līguma. Līguma pārtraukšanas gadījumā PASŪTĪTĀJS samaksā PĀRDEVĒJAM par faktiski piegādātās PRECES apjomu.

1. **PĀRĒJIE NOTEIKUMI**

6.1. Līgumā vai tā pielikumos ietvertie nosacījumi var tikt grozīti vai papildināti tikai abām PUSĒM vai to pilnvarotiem pārstāvjiem parakstot papildus vienošanos. Visai saziņai sakarā ar šo Līgumu ir jānotiek rakstveidā.

6.2. Nevienai PUSEI nav tiesību nodot trešajai personai savas Līguma tiesības un pienākumus bez PUŠU rakstiskas vienošanās.

6.3. Par jautājumiem, kas nav atrunāti šajā Līgumā, PUSES vadās no Latvijas Republikā spēkā esošajiem normatīvajiem aktiem.

6.4. Pilnvarotās personas šī Līguma saistību izpildīšanā:

* + 1. no PSŪTĪTĀJA puses: Irēna Gžibovska, tālr. 29465766.
		2. no PĀRDEVĒJA puses: Raitis Lucatnieks, tālr. 29344579.

6.5. Juridiskās adreses vai bankas rekvizītu maiņas gadījumā, PUŠU pienākums ir 7(septiņu) dienu laikā paziņot par to otrai PUSEI.

* 1. PUŠU domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski.
	2. Ja radušos strīdu PUSES neatrisina vienošanas ceļā, to nodod izskatīšanai tiesā Latvijas Republikas normatīvajos aktos paredzētajā kārtība.
	3. Gadījumā, ja Līguma darbības laikā notiks PASŪTĪTĀJA vai PĀRDEVĒJA reorganizācija, tā tiesības un pienākumus realizēs tiesību un saistību pārņēmējs, informējot par to otru PUSI.
	4. Līguma neatņemama sastāvdaļa ir Līguma pielikumi, grozījumi un papildinājumi, ja tādi būs, kā arī PREČU pieņemšanas un nodošanas akti.
	5. Līgumam pievienots pielikums: Tehniskā specifikācija un cenas.
	6. Līgums sastādīts uz 3 (trīs) lpp., divos eksemplāros, pa vienam katrai PUSEI, abiem eksemplāriem ir vienāds juridiskais spēks.
1. **PUŠU REKVIZĪTI**

**PASŪTĪTĀJS: PĀRDEVĒJS:**

|  |  |
| --- | --- |
| **Rēzeknes novada pašvaldības** **Griškānu pagasta pārvalde**  | **Sabiedrība ar ierobežotu atbildību “DAKO”** |
| reģ. .\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pārvapārvaldes vadītāja z.v. |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis z.v. |